Document ID: 32009D0560

РЕШЕНИЕ НА КОМИСИЯТА
от 22 юли 2009 година
за одобряване на някои изменени програми за ликвидиране и мониторинг на болести по животните и зоонози за 2009 година и за изменение на Решение 2008/897/ЕО по отношение на финансовото участие, предоставено от Общността на някои държави-членки по програми, одобрени с посоченото решение
(нотифицирано под номер C(2009) 5475)
(2009/560/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 90/424/ЕИО на Съвета от 26 юни 1990 г. относно разходите във ветеринарната област (1), и по-специално член 24, параграфи 5 и 6 и член 25, параграфи 1 и 2 от него,
като има предвид, че:
(1)
В Решение 90/424/ЕИО се определят процедурите за финансовото участие на Общността в програми за ликвидиране, контрол и мониторинг на болести по животните и зоонози.
(2)
С Решение 2008/897/ЕО на Комисията от 28 ноември 2008 г. за одобряване на годишните и многогодишните програми и финансовото участие на Общността за ликвидиране, контрол и мониторинг на някои болести по животните и зоонози, представени от държавите-членки за 2009 г. и следващите години (2) се одобряват някои национални програми и се определят размерът и максималната стойност на финансовото участие на Общността по всяка програма, представена от държавите-членки.
(3)
Белгия, Дания, Ирландия, Испания, Франция, Латвия, Литва, Нидерландия, Португалия и Финландия представиха изменени програми за ликвидиране и мониторинг на болестта син език.
(4)
Комисията направи оценка на посочените изменени програми от ветеринарна и финансова гледна точка. Беше установено, че посочените програми отговарят на съответното ветеринарно законодателство на Общността, и в частност на критериите, посочени в Решение 2008/341/ЕО на Комисията от 25 април 2008 г. за определяне на критерии на Общността за национални програми за ликвидирането, контрола и мониторинга на някои болести по животните и зоонози (3). Поради това посочените изменени програми следва да бъдат одобрени.
(5)
Дания, Испания, Италия, Люксембург, Нидерландия, Португалия, Финландия и Обединеното кралство представиха изменени програми за мониторинг на трансмисивни спонгиформни енцефалопатии (ТСЕ).
(6)
Комисията направи оценка на посочените изменени програми от ветеринарна и финансова гледна точка. Беше установено, че посочените програми отговарят на съответното ветеринарно законодателство на Общността, и в частност на критериите, посочени в Решение 2008/341/ЕО. Поради това посочените изменени програми следва да бъдат одобрени.
(7)
С Решение 2007/782/ЕО на Комисията от 30 ноември 2007 г. относно одобряването на годишните и многогодишните национални програми и финансовата помощ от Общността за ликвидиране и мониторинг на някои зоонози и болести по животните, представени от държавите-членки за 2008 и следващите години (4) бе одобрена многогодишна програма за ликвидиране на бяс за Словения. Втората година от тази програма бе одобрена с Решение 2008/897/ЕО.
(8)
Словения представи изменена версия на програмата за втората година от многогодишната програма за ликвидиране на бяс. Комисията направи оценка на посочената изменена програма от ветеринарна и финансова гледна точка. Беше установено, че посочената програма отговаря на съответното ветеринарно законодателство на Общността, и в частност на критериите, посочени в Решение 2008/341/ЕО. Поради това посочената изменена програма следва да бъде одобрена.
(9)
Националните програми за ликвидиране и мониторинг на болестта син език, одобрени с Решение 2008/897/ЕО, включваха провеждането през 2009 г. на кампании за ваксиниране срещу това заболяване. Разходите по поставянето на ваксината обаче не бяха включени в разходите, които отговарят на условията за финансово участие на Общността.
(10)
Предвид епидемиологичната ситуация в съответните държави-членки е целесъобразно разходите по поставянето на ваксина да бъдат включени в разходите, които отговарят на условията за финансово участие от страна на Общността. Следователно е целесъобразно за финансирането на одобрените с Решение 2008/897/ЕО програми за ликвидиране и мониторинг на болестта син език в посочените държави-членки да се отпуснат допълнителни средства.
(11)
В Регламент (ЕО) № 999/2001 на Европейския парламент и на Съвета от 22 май 2001 г. относно определяне на правила за превенция, контрол и ликвидиране на някои трансмисивни спонгиформни енцефалопатии (5), неотдавна изменен с Регламент (ЕО) № 103/2009 на Комисията (6), се предвижда в случая на млекодайни стада, заразени с класическа скрейпи, да се спазват по-строги изисквания.
(12)
На 18 март 2009 г. Кипър представи нова многогодишна програма за мониторинга и ликвидирането на скрейпи, адаптирана към това последно изменение на Регламент (ЕО) № 999/2001. Тази програма трябва да замени одобрената с Решение 2008/897/ЕО национална програма за ликвидиране на скрейпи в тази държава-членка за 2009 г.
(13)
С оглед на изключителния характер на тази ситуация Кипър поиска в програмата да получи финансова помощ в размер на над 50 % за разходите, направени при клането на заразени със скрейпи животни. Комисията направи оценка на посочената програма от ветеринарна и финансова гледна точка. Беше установено, че посочената програма отговаря на съответното ветеринарно законодателство на Общността, и в частност на критериите, посочени в Решение 2008/341/ЕО. Поради това посочената програма следва да бъде одобрена.
(14)
Предвид факта, че много висок процент от овчите и козите стада в Кипър са заразени със скрейпи, Кипър е принуден да умъртви изключително голям брой животни в кратък срок, за да изпълни изискванията на съответното законодателство на Общността.
(15)
С оглед на изключителния характер на тази ситуация е целесъобразно да се предвиди високо ниво на участие от страна на Общността по програмата за мониторинг и ликвидиране на скрейпи в посочената държава-членка. Освен това разходите за персонала, специално нает по програмата, както и разходите за унищожаването на кланичните трупове, следва да бъдат включени в разходите, които отговарят на условията за финансово участие от страна на Общността по тази програма.
(16)
Одобрението на изменените програми, предоставено с настоящото решение, има отражение върху размера на сумите, необходими по изпълнението на програмите, така, както са одобрени в Решение 2008/897/ЕО. Максималният размер на финансовото участие на Общността по някои програми следва да бъде съответно коригиран.
(17)
Поради това Решение 2008/897/ЕО следва да бъде съответно изменено.
(18)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
С настоящото решение изменените програми за мониторинг и ликвидиране на болестта син език, представени от: Белгия на 29 януари 2009 г., Дания на 20 април 2009 г., Ирландия на 16 февруари 2009 г., Испания на 6 март 2009 г., Франция на 2 февруари 2009 г., Латвия на 20 февруари 2009 г., Литва на 20 февруари 2009 г., Нидерландия на 8 декември 2008 г., Португалия на 20 февруари 2009 г. и Финландия на 7 януари 2009 г., се одобряват за периода от 1 януари 2009 г. до 31 декември 2009 г.
Член 2
С настоящото решение изменените програми за мониторинг на трансмисивни спонгиформни енцефалопатии, представени от: Дания на 18 март 2009 г., Испания на 7 април 2009 г., Италия на 29 януари 2009 г., Люксембург на 16 март 2009 г., Нидерландия на 20 февруари 2009 г., Португалия на 4 март 2009 г., Финландия на 27 февруари 2009 г. и Обединеното кралство на 26 януари 2009 г., се одобряват за периода от 1 януари 2009 г. до 31 декември 2009 г.
Член 3
С настоящото решение втората година на многогодишната програма за ликвидиране на болестта бяс, представена в нейната изменена версия от Словения на 23 април 2009 г., се одобрява за периода от 1 януари 2009 г. до 31 декември 2009 г.
Член 4
Решение 2008/897/ЕО се изменя, както следва:
1.
В член 4 параграфи 2 и 3 се заменят със следното:
„2. Финансовото участие на Общността е в размер на 50 % от разходите, направени от всяка от изброените в параграф 1 държави-членки, за разходите за ваксинация, за провеждане на лабораторни изследвания за вирусологично, серологично и ентомологично наблюдение и за закупуване на капани и ваксини, и не надвишава:
а)
4 450 000 ЕUR за Белгия;
б)
5 000 ЕUR за България;
в)
2 350 000 EUR за Чешката република;
г)
50 000 ЕUR за Дания;
д)
15 700 000 ЕUR за Германия;
е)
180 000 ЕUR за Естония;
ж)
800 000 ЕUR за Ирландия;
з)
50 000 ЕUR за Гърция;
и)
21 000 000 ЕUR за Испания;
й)
57 000 000 ЕUR за Франция;
к)
3 000 000 EUR за Италия;
л)
460 000 EUR за Латвия;
м)
0 ЕUR за Литва;
н)
510 000 EUR за Люксембург;
о)
1 400 000 ЕUR за Унгария;
п)
5 000 ЕUR за Малта;
р)
50 000 ЕUR за Нидерландия;
с)
3 350 000 EUR за Австрия;
т)
500 000 ЕUR за Полша;
у)
5 300 000 ЕUR за Португалия;
ф)
250 000 ЕUR за Румъния;
х)
910 000 ЕUR за Словения;
ц)
820 000 EUR за Финландия;
ч)
1 550 000 EUR за Швеция.
3. Средната стойност на максималния размер на разходите, които се възстановяват на държавите-членки, за програмите, посочени в параграф 1, не надвишава:
а)
за ELISA тест 2,5 EUR за тест;
б)
за PCR тест 10 EUR за тест;
в)
за закупуване на моновалентни ваксини 0,3 EUR за доза;
г)
за закупуване на двувалентни ваксини 0,45 EUR за доза;
д)
за поставянето на ваксина на едър рогат добитък - 1,50 EUR за ваксинирано животно, независимо от броя и типа на използваните дози;
е)
за поставянето на ваксина на овце или кози - 0,75 EUR за ваксинирана коза или овца, независимо от броя и типа на използваните дози.“
2.
В член 9, параграф 2, буква л) сумата „1 800 000 EUR“ се заменя с „50 000 EUR“.
3.
В член 13, параграф 2, буква д) сумата „370 000 EUR“ се заменя с „530 000 EUR“.
4.
Добавя се следният член 15а:
„Член 15а
Скрейпи
1. Многогодишната програма за мониторинг и ликвидиране на болестта скрейпи, представена от Кипър на 18 март 2009 г., се одобрява за периода от 1 януари 2009 г. до 31 декември 2010 г.
2. Финансовото участие на Общността е в размер на:
а)
100 % от разходите, направени от Кипър за извършване на бързи тестове и първични молекулни тестове;
б)
75 % от разходите, направени от Кипър за компенсации на собственици за стойността на техните умъртвени и унищожени животни, в съответствие с неговата програма за мониторинг и ликвидиране на болестта скрейпи;
в)
50 % от разходите за:
i)
анализ на проби за определяне на генотип;
ii)
закупуване на препарати, използвани при евтаназия на животните;
iii)
персонал, специално нает по програмата;
iv)
унищожаване на кланичните трупове.
3. Средната стойност на максималния размер на разходите, които се възстановяват на Кипър по програмата, посочена в параграф 1, не надвишава:
а)
30 EUR за тест, за тестове, проведени за овце или кози, както е посочено в приложение III, глава А, част II от Регламент (ЕО) № 999/2001;
б)
175 EUR за тест за провеждането на първични молекулни дискриминаторни тестове, както е посочено в приложение Х, глава В, точка 3.2, буква в), подточка i) от Регламент (ЕО) № 999/2001;
в)
10 EUR за тест, за тестовете за определяне на генотипа;
г)
100 EUR за животно за умъртвени овце или кози.
4. Размерът на финансовото участие за 2009 г. е 5 400 000 EUR.
5. Размерът на финансовото участие за 2010 г. се определя в зависимост от изпълнението на програмата през 2009 г.“
Член 5
Адресати на настоящото решение са държавите-членки.
Съставено в Брюксел на 22 юли 2009 година.

Labels: 4
20
0
6
18
15